ไฟแนนซ์ทูเดย์
โดย...ช.ชดา
22 ส.ค. 2559

โดย...ช.ชดา
รัฐบาลคงปวดหัวกับโจรโลว์เทคและโจรไฮเทคที่พยายามทุกวิธีที่จะขโมยเงินของคนอื่นผ่านทางอินเทอร์เน็ตแบงก์กิ้ง  มีทั้งใช้วิธีหลอกลวงแบบฟิชชิ่ง   กับแบบใช้วิธีขโมยซึ่งหน้าเอาเอกสารข้อมูลส่วนตัวไปโจรกรรมเงินในบัญชี  
กรณีนี้ล่าสุดที่เกิดขึ้นกับลูกค้าธนาคารกสิกรไทยเป็นเรื่องสะเทือนความน่าเชื่อถือของระบบอินเทอร์เน็ตแบงก์กิ้ง ในเรื่องความปลอดภัย.  แน่นอนว่าจะถูกเหมารวมไปถึงพร้อมเพย์ ที่รัฐบาลกำลังเริ่มเปิดให้ประชาชนลงทะเบียนอยู่ ปัญหานี้ทางสมาคมธนาคารไทยคงจะต้องจับเข่าคุยกันหนัก เพราะเป็นเรื่องสำคัญและสร้างความเสียหายต่อระบบเศรษฐกิจและการเงินของประเทศอย่างมาก
ช่องโหว่ที่เกิดขึ้นนี้ขึ้นอยู่กับหลายฝ่ายทั้งผู้ให้บริการโทรศัพท์มือถือ. ธนาคาร. และลูกค้าเองด้วย.   หากความผิดเกิดจากการที่ลูกค้าใช้อุปกรณ์ไม่ถูกต้องเกิดช่องโหว่ให้ถูกขโมยเงินไปได้เอง. และผู้ให้บริการโทรศัพท์มีระบบการออกซิมการ์ดไม่เข้มงวด แต่ธนาคารต้องชดใช้ตลอดไปจะไหวหรือไม่ ประเด็นนี้น่าสนใจ &amp;O5532;
ฐากร  ตัณฑสิทธิ์  เลขาธิการกสทช.เคยบอกว่าวิธีการแก้ไขออกซิมมั่ว  จะต้องให้เก็บข้อมูลแสกนนิ้วมือเพื่อยืนยันตัวตน  แนวคิดนี้ดี  ควรรีบนำมาใช้